Diari Oficial de la Generalitat Valenciana


Sumari del DOGV 7572, del 16-07-2015 (2015/6319)

Notificació de la sentència dictada en el juí verbal 1827/2014.
---------------------------------------------------------------

### Dades del document

Número de DOGV
:   7572

Data del DOGV
:   16-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6319


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el juí verbal 1827/2014. [2015/6319]  
Part demandant: Gas Natural Servicios SDG, SA.  
Part demandada: Manuela Ruano Fernández.  
Sobre: altres verbals.  
En el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime la demanda interposada per la procuradora Elena Medina Cuadros, en nom i representació de Gas Natural Servicios SDG, SA, contra Manuela Ruano Fernández, i dispose:  
1. Declare la resolució del contracte de subministrament de gas subscrit per les parts per a la vivenda sítia al carrer Mangraner, 20, 2n, C, 03244 Elx (Alacant).  
2. S'autoritza l'entrada en la vivenda de la comissió judicial amb els empleats de Gas Natural per a realitzar la presa de lectura del comptador de gas instal·lat en l'interior de la vivenda i perquè procedisquen a la suspensió del subministrament per mitjà de desconnexió i retirada del comptador.  
3. Condemne Manuela Ruano Fernández a abonar a Gas Natural SUR, SA, la quantitat de mil nou-cents cinquanta-cinc euros i huitanta-set cèntims (1.955,87 ?), més la quantitat que es determine en execució de sentència i que resulte de la facturació compresa entre l'última lectura facturada i la que es derive en el moment de la desconnexió en concepte de consum de gas, lloguer de comptador i impostos establits en este moment, sense que la quantitat total excedisca de 6.000 euros.  
  
4. El principal objecte de condemna meritarà l'interés legal computat des del dia 25 de juliol de 2014 fins a fer-ne el pagament complet.  
Amb imposició de costes a la part demandada.  
Notifiqueu esta resolució a les parts i feu-los saber que esta, d'acord amb el que disposa l'article 455.1 de la Llei d'Enjudiciament Civil, és ferma, i que, contra esta, no es pot interposar cap recurs conforme l'article 455 de la Llei d'Enjudiciament Civil que establix que en «les sentències dictades en qualsevol classe de juí, les actuacions definitives i aquelles altres que la llei expressament assenyale, seran apel·lables, a excepció de les sentències dictades en els juís verbals per raó de la quantia quan esta no supere els 3.000 euros».  
Així dictada esta sentència, ho pronuncia, mana i firma Sofía Gil García, jutgessa de primera instància de reforç dels jutjats d'Elx».  
  
  
Atés que es desconeix el domicili o la residència actuals de la part demandada, per provisió de la data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Elx, 25 de maig de 2015.- La secretària judicial: Margarita Requena Pleguezuelos.